Jelasin soal Seni mempertahankan diri dari Cina  dalam bahasa melayu dong

Seni mempertahankan diri Cina, secara basahan digelar kung fu (), dan wusyu (), ialah sekumpulan gaya pertarungan yang telah dibangunkan selama beberapa abad di China. Gaya-gaya ini sering dikelaskan mengikut sifat yang dikongsinya, dikenalpasti sebagai "keluarga" (家, jiā), "taifah" (派, pài) atau "sekolah" (門, mén) seni mempertahankan diri. Contoh sifat-sifat tersebut termasuklah latihan fizikal melibatkan ajukan haiwan, atau kaedah latihan yang diilhamkan agama, legenda dan falsafah China. Gaya yang memfokus pada manipulasi qi dipanggil dalaman (内家拳, nèijiāquán), manakala yang menumpukan pembinaan otot dan kesihatan kardiovaskular dipanggil luaran (外家拳, wàijiāquán). Kaitan geografi, seperti utara (北拳, běiquán) dan selatan (南拳, nánquán), ialah satu lagi kaedah pengelasan popular.